पाएं अपने शहर की ताज़ा ख़बरें और फ्री ई-पेपरडाउनलोड करें
मुफस्सिल थाना क्षेत्र के महेंद्रपुर स्थित पेट्रोल पंप के समीप ट्रैक्टर एवं बाइक के आमने-सामने की टक्कर में बाइक सवार गंभीर रूप से घायल हो गए हैं। मंगलवार को थाना क्षेत्र के बेलौरी-सोनोली सड़क मार्ग के महेंद्रपुर स्थित पेट्रोल पंप के समीप पम्प से तेल लेकर सोनौली की ओर जा रहे बाइक ट्रैक्टर से टकरा गई। इसमें बाइक पर सवार चालक गंभीर रूप से घायल हो गए। बाइक पर बैठे एक अन्य व्यक्ति को हल्की चोटें आई हैं। इसके बाद स्थानीय लोगों ने घायल को महेंद्रपुर स्थित एक निजी क्लीनिक ले गए, जहां व्यक्ति की गंभीर हालत को देखते हुए सदर अस्पताल पूर्णिया रेफर कर दिया। स्थानीय लोगों ने बताया कि बाइक से पेट्रोल डालकर सनौली की ओर जाने के दरमियान अनियंत्रित होकर विपरीत दिशा से आ रहे ट्रैक्टर की चपेट में आ गया, जिससे बाइक दुर्घटनाग्रस्त हो गई। लोगों ने बताया कि अगर बाइक चालक हेलमेट नहीं पहना होता तो मौके पर ही व्यक्ति की जान जा सकती थी। हालांकि अभी भी घायल व्यक्ति की स्थिति चिंताजनक बताई जा रही है। लोगों के द्वारा मुफस्सिल थाना को सूचना दे दी गई है। लोगों ने बताया कि बाइक के अनियंत्रित होने से यह हादसा हुआ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn